Osciloskop

Osciloskop (oscilacija + -skop), elektronski mjerni uređaj koji omogućava promatranje međusobne ovisnosti dva signala na fluorescentnom zaslonu katodne cijevi. Izumio ga je Karl Ferdinand Braun (1897). Elektronski snop nastaje u dijelu osciloskopa koji se naziva elektronski top, a sastoji se od grijača, katode i anode. Između katode i anode postoji jako električno polje. Katoda se zagrijava na visoku temperaturu koja uzrokuje izbacivanje elektrona. Elektroni ubrzani električnim poljem jure prema anodi. Anoda je izvedena u obliku cilindra kroz koji elektroni prolaze prema fluorescentnom zaslonu. Na mjestu udara elektrona u zaslon pojavljuju se svijetle točke. Najčešće se koristi za promatranje ovisnosti električnoga signala o vremenu (električni signali mogu biti i podaci o neelektričnim veličinama, prethodno pretvorenima u električne). Slika ovisnosti mjerenog signala o vremenu postiže se tako da se na vertikalne (os y) otklonske pločice katodne cijevi dovede prethodno pojačan i obrađen električni signal (mjerilo: V/cm), a na horizontalne (os x) otklonske pločice pilasti napon, koji omogućuje dobivanje tzv. linearne vremenske baze (mjerilo: s/cm). Ako se postigne da porast pilastoga napona počinje uvijek u istoj točki periodnog ili ponavljajućega mjerenog signala (sinkronizacijski postupak), na zaslonu se dobiva mirna slika tog signala.

 Primjena 
Osciloskop služi za ispitivanje nekog elektroničkog dijela za koji se smatra da je neispravan. Također služi za isprobavanje tek napravljenih električkih kola da bi se ispitivala njihova voltaža i dizajnerske greške. Pronalazi raznovrsnu primjenu u svim oblastima tehnike. Predstavlja elektronski instrument s univerzalnom primjenom. Osim posmatranja talasnog oblika signala, osciloskop pomoću baždarenih skala i preklopnika kojima se mogu precizno mijenjati kalibrirane vrijednosti vertikalnog (naponskog) i horizontalnog (vremenskog) koeficijenta skretanja, omogućuje posebno određivanje velikog broja parametara posmatranog signala. Osciloskopima se mogu posmatrati i neki signali nepravilnog oblika.

 Podjela 
Postoji više vrsta osciloskopa, među njima:
CRT osciloskop (katodna cijev)
analogni osciloskop
digitalni osciloskop
računarski osciloskop.

 Reference 

 Vanjski linkovi 

 Osciloskop Enciklopedija iz 1911.
 Simulacija osciloskopa
 Podučavanje
 Opisi vrsta osciloskopa koji se koriste
 Sve o katodnoj cijevi
 Česta pitanja vezana za osciloskop

Kategorija:Elektronika
Kategorija:Mjerni instrumenti
Kategorija:Laboratorijska oprema
Kategorija:Američki izumi
Kategorija:Njemački izumi